Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 43/1999. (III. 3.) Korm. rendelet (a továbbiakban: Eszr.)
Paragraph Index: 3352

(5) bekezdésének második mondatával érintett esetekkel — a választott háziorvos ellátja feladatait, ezért az orvos és betege közötti kapcsolattartást semmi sem akadályozza. Számos esetben az állampolgárok a lakóhelyüktől eltérő terület ellátásáért felelős háziorvost választanak, vagy olyan háziorvoshoz jelentkeznek be, akinek nincs területi ellátási kötelezettsége. Az Eür. az ő esetükben is azt vélelmezi, hogy körzethatár-módosításkor más lesz a háziorvosuk. A hatályos szabályozás alapján az érintetteknek vissza kell jelentkezniük választott orvosukhoz, amennyiben nem kívánnak az új körzet orvosához tartozni. Ez azonban nem orvosolja az esetlegesen addig bekövetkezett jogsérelmeket. A betegek különleges adatai a körzethatár-módosítás után azonnal átkerülhetnek a másik orvoshoz, így adataik tudtukon és beleegyezésükön kívül mások számára is hozzáférhetővé válnak. Az egészségügyi dokumentáció magában foglalja az érintett személy legkülönfélébb egészségügyi adatait, valamint tartalmazhatja a családi anamnézist, ezáltal más személyek különleges adatait is. Az Eszr.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes